馮國綸

馮國綸係利豐集團執行董事，利豐有限公司董事總經理。佢而家亦係滙豐控股董事同香港上海滙豐銀行副主席。

馮國綸有普林斯頓大學畢業工程理學士學位，同埋哈佛商學院工商管理碩士學位，香港科技大學工商管理博士榮譽學位。1972年加入利豐，1976年做紡織部門總監，1986年做咗利豐集團董事。

佢做過香港總商會、香港出口商會同埋太平洋經濟合作香港委員會嘅主席。喺2004年，馮博士被曾蔭權委任做經濟及就業委員。

屋企 
香港出世，鄉下喺廣東鶴山，馮漢柱個細仔，佢阿哥係馮國經。

個人榮譽

勳銜 
 O.B.E.
 太平紳士
 銀紫荊星章

榮譽博士 
 香港科技大學榮譽工商管理學博士
 香港理工大學榮譽工商管理博士
 香港浸會大學榮譽工商管理博士

參考 
 《與CEO對話》

香港生意人
類:香港浸會大學榮譽博士
類:香港理工大學榮譽博士
類:香港科技大學榮譽博士
祖籍鶴山
類:香港有錢人
利豐
滙豐
國綸